Sodba Splošnega sodišča (sedmi senat) z dne 28. novembra 2013 –
Gaumina proti EIGE
(Zadeva T‑424/12)
„Javna naročila storitev – Postopek javnega razpisa – Zagotavljanje storitev podpore komunikacijskih dejavnosti EIGE – Zavrnitev ponudbe ponudnika – Obveznost obrazložitve“
1.                     Sodni postopek – Vloga, s katero se postopek začne – Zahteve obličnosti – Označitev predmeta spora – Kratek povzetek tožbenih razlogov (Poslovnik Splošnega sodišča, člen 44(1)(c)) (Glej točko 18.)
2.                     Akti institucij – Obrazložitev – Obveznost – Obseg – Odločitev o neizbiri ponudbe v postopku oddaje javnega naročila storitev – Obveznost posredovanja značilnosti in prednosti izbrane ponudbe in imena izbranega ponudnika na podlagi pisne zahteve – Presoja informacij, ki jih je tožeča stranka imela ob vložitvi tožbe – Dokazno breme glede dokazovanja datuma prejema informacij, poslanih po elektronski pošti (člen 296 PDEU; Uredba Sveta št. 1605/2002, člen 100(2); Uredba Komisije št. 2342/2002, člen 149(3)) (Glej točke od 28 do 32, 36, 37, 39, 40 in 42.)
3.                     Sodni postopek – Predložitev dokazov – Rok – Zamuda pri predložitvi dokaznih predlogov – Pogoji (Poslovnik Splošnega sodišča, člen 48(1)) (Glej točko 44.)
Predmet
Predlog za razglasitev ničnosti odločbe EIGE z dne 26. julija 2012, s katero je bila zavrnjena ponudba tožeče stranke v okviru postopka javnega razpisa EIGE/2012/ADM/13.
Izrek
1.
Odločba Evropskega inštituta za enakost med spoloma (EIGE) z dne 26. julija 2012, s katero je bila zavrnjena ponudba UAB Gaumina v okviru postopka javnega razpisa EIGE/2012/ADM/13 se razglasi za nično.
2.
EIGE nosi svoje stroške in stroške družbe Gaumina.